**Településképi Arculati Kézikönyv (TAK) és Településképi Rendelet (TKR)**

*A településkép védelméről szóló 2016. évi LXXIV. törvény szerint a településeknek a településképi helyi rendeletüket (TKR) a településképi arculati kézikönyvekre (TAK) alapozva, a település teljes területére kell elkészítenie* ***2017. év végéig*** *a településfejlesztési és településrendezési eszközök készítésének eljárásrendjét kell alkalmazva, figyelembe véve a partnerségi egyeztetés szabályairól szóló helyi rendeletet.*

**A településképi arculati kézikönyv és rendelet** elkészítését az önkormányzati (települési) főépítész koordinálja. A polgármester, a képviselő testület tagjai, helyi civil szervezetek, helyi véleményformálók meghívásával lakossági fórumon történik a célok ismertetése, a munka megindítása, a lakosság bevonása.

A település történeti értékeinek hordozói: a telkek és utcák hálózata; a különböző funkcióinak aránya (beépített, üres, zöldterületek); az épületek külső-belső formája (szerkezetek, anyagok, stílusjegyek, díszítések); a természetes és művi környezet viszonya; a település egyedi ismertetőjegyei. A településképi arculati kézikönyv és az erre alapuló településképi rendelet többek között a védelmi elveket ülteti át a gyakorlatba. Magyarországon az örökségvédelem a helyi közösségek feladata, - amelyet kiemelkedő, egyetemes értékek esetén felsőbb szintű jogszabályi védelemben is részesítenek -, ám minden terv, védelmi stratégia annyit ér, amennyit a helyben lakók megvalósítanak belőle. Éppen ezért **fontos, hogy már a készítés során minél több helyi lakos részt vegyen a folyamatban, és együtt olyan szabályozás készüljön, ami később biztosíthatja az önkéntes jogkövetést.**

**Az adatgyűjtést kérdőíves felmérés** egészíti ki, ez lehetővé teszi több ember véleményének megismerését, a készítés népszerűsítését, és alkalmat teremt egyéb, a településképpel, fejlesztésekkel összefüggő vélemények megismerésére. **KÉRDŐÍV**

**A lakossági fórumok** iránymutatásul szolgálnak a településképvédelemmel foglalkozó szakembereknek, az önkormányzati vezetőknek és képviselőknek, hogy a helyi jogalkotásban minél jobban jelenjen meg a lakosok akarata. A lakossági vélemények becsatornázásának új módjára, konszenzusos megoldások megtalálására nemcsak a településfejlesztés során van szükség, hiszen a helyi értékvédelem éppen olyan fontos egy település számára mint a település jövőjét meghatározó egyéb településfejlesztési és településrendezési eszközök. Éppen ezért a legújabb településképi kormányrendelet a településképi védelmet beemelte a településrendezési eszközök sorába.

A településképi helyi rendelet a területi védelemre koncentrál, és az egyedi építészeti védelem mellett kiemelten kezeli a településkaraktert, településképet. Az arculati kézikönyvben az azonos településkarakterek azonos településképvédelmi kategóriába esnek. Alapvetően a kezelési módot tekintve három kategóriába sorolható terület kerül lehatárolásra:

Cél, hogy a helyi közösség határozza el, mi számára a védendő érték, ezért **bárki javaslatot tehet a település területén található épített és természeti örökség védelmére. ADATLAP**

|  |
| --- |
| **Településképi Arculati Kézikönyv (TAK)**  A települési arculati kézikönyvet az önkormányzat képviselő testülete normatív határozat mellékleteként fogadja el. |

|  |
| --- |
| **Településképi Rendelet** (TKR)  A településképi arculati kézikönyv alapján készül a településképi rendelet, amit az állami főépítész hatáskörében eljáró megyei kormányhivatal véleményez, és az önkormányzat képviselő testülete rendelettel fogad el. |

|  |  |
| --- | --- |
| **Településképi helyi rendelet**  **TKR** | helyi építési szabályzat (HÉSZ) településképre, karakterre, beépítésre vonatkozó rendelkezések |
| reklámrendelet, köztéri berendezések, műszaki építmények, közművek |
| helyi értékvédelmi rendelet  (egyedi és területi védelem) |
| helyi természeti védelem  fásszárú növények telepítése |
| településképi véleményezésről szóló helyi rendelet |
| településképi bejelentésről szóló helyi rendelet |
| helyi építészeti-műszaki tervtanácsról szóló rendelet  közterület alakítási tervek (KAT) |
| egyéb, településképre vonatkozó előírások, kötelező színezési tervek, beépítések |

A területi építészeti követelményeken túl a polgármester hatáskörébe a végrehajtáshoz eszközöket is telepítenek: a szakmai konzultációt; a településképi véleményezés jogkörét; a településképi bejelentési kötelezettséget; és a településképi kötelezést, mely esetben az önkormányzatnak anyagi támogatást is kell biztosítania; valamint a települési közterület alakítási terveket, melyeket az egyes kiemelt közterületi átépítésre, utcaszakaszra, térre vonatkozó egységes megjelenés biztosítása érdekében jelölhetnek ki a helyi önkormányzatok.

|  |  |
| --- | --- |
| Szakmai konzultáció (ÚJ!) | **A végrehajtás eszközei** |
| Településképi véleményezés |
| Településképi bejelentés |
| Településképi kötelezés  (+ önkormányzati támogatás) |
| Közterület-alakítási tervek (KAT)  (településrendezési szerződés) |